Euroopan keskuspankin päätös, tehty 9 päivänä kesäkuuta 1998, päätös Euroopan keskuspankin pääoman maksamisen edellyttämistä toimenpiteistä (EKP/1998/2)



Virallinen lehti nro L 008 , 14/01/1999 s. 0033 - 0035



EUROOPAN KESKUSPANKIN PÄÄTÖS, tehty 9 päivänä kesäkuuta 1998, päätös Euroopan keskuspankin pääoman maksamisen edellyttämistä toimenpiteistä (EKP/1998/2) (1999/32/EY) EUROOPAN KESKUSPANKIN NEUVOSTO (jäljempänä "neuvosto"), joka ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28 artiklan, ottaa huomioon Euroopan unionin neuvoston 26 päivänä toukokuuta 1998 päivätyn päätöksen 98/345/EY (1), joka koskee nimityksiä Euroopan keskuspankin johtokuntaan ja jolla Euroopan keskuspankkijärjestelmän (jäljempänä "EKPJ") ja Euroopan keskuspankin (jäljempänä "EKP") perustamispäivämääräksi täsmennetään 1 päivä kesäkuuta 1998, ottaa huomioon Euroopan keskuspankin 9 päivänä kesäkuuta 1998 päivätyn päätöksen 1999/31/EY kansallisten keskuspankkien Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä (EKP/1998/1) (2), ottaa huomioon Euroopan rahapoliittisen instituutin päätöksen N:o 10/98 ja erityisesti sen 2.5 artiklan, sekä katsoo, että EKP perustettiin 1 päivänä kesäkuuta 1998, EKP:n pääoman on perussäännön 28.1 artiklan mukaisesti oltava 5 000 miljoonaa ecua ja merkitty 1 päivänä kesäkuuta 1998 mennessä, Euroopan unionin neuvoston 17 päivänä kesäkuuta 1997 antaman asetuksen (EY) N:o 1103/97 2 artiklan 1 kohdan mukaisesti ecu korvataan eurolla 1 päivänä tammikuuta 1999 siten, että yksi ecu vastaa yhtä euroa, perussäännön 28.2 artiklan mukaisesti, että perussäännön 28.2 artiklan ainoastaan Euroopan unionin jäsenvaltioiden keskuspankit voivat merkitä ja pitää hallussaan EKP:n pääomaa, perussäännön 28.3 artiklan mukaisesti EKP:n neuvosto vahvistaa perussäännön 10.3 artiklassa määrätyllä määräenemmistöllä maksettavan pääoman määrän ja maksutavan, 48 artiklan mukaisesti poiketen siitä, mitä perussäännön 28.3 artiklassa määrätään, niiden jäsenvaltioiden kansalliset keskuspankit, joita koskee poikkeus, eivät maksa osuuttaan merkitystä pääomasta, ellei EKP:n yleisneuvosto päätä sellaisella enemmistöllä, joka edustaa vähintään kahta kolmasosaa EKP:n merkitystä pääomasta ja vähintään puolta osakkaista, että EKP:n toimintakustannuksiin osallistumiseksi on maksettava vähimmäisprosenttiosuus; eräistä Ison-Britannian ja Pohjois-Irlannnin yhdistyneeseen kuningaskuntaan liittyvistä määräyksistä tehdyn pöytäkirjan N:o 11 mukaisesti Englannin keskuspankki maksaa osuutensa EKP:n merkitystä pääomasta sen toimintakustannuksiin osallistumiseksi samoin perustein kuin niiden jäsenvaltioiden keskuspankit, joita koskee poikkeus, EKP:n pääoman maksavat siis ainoastaan yhteisen rahan käyttöön ottavien jäsenvaltioiden kansalliset keskuspankit, ON PÄÄTTÄNYT SEURAAVAA: 1 artikla Maksettava pääoman määrä 1.1 Yhteisen rahan käyttöön ottavien jäsenvaltioiden kansallisten keskuspankkien merkitsemät osuudet, jotka lasketaan perussäännön 29 artiklan mukaisesti määrätyn jakoperusteen mukaan, on maksettava kokonaan. Osuudet erääntyvät maksettaviksi 1 päivänä kesäkuuta 1998. 1.2 Tämän päätöksen liitteessä täsmennetään näiden kansallisten keskuspankkien maksuosuudet. 2 artikla Pääoman maksutapa 2.1 Määrät, jotka kansallisten keskuspankkien on maksettava EKP:lle osuudestaan EKP:n merkitystä pääomasta, katsotaan suoritetuiksi siltä osin kuin ne voidaan kuitata kullekin kansalliselle keskuspankille takaisin maksettavalla osuudella Euroopan rahapoliittisen instituutin varoista, ja nämä katsotaan EKP:n merkityn pääoman maksuiksi. 2.2 Edellä 2.1 kohdan mukaisesti suoritettujen maksujen lisäksi yhteisen rahan käyttöön ottavien jäsenvaltioiden kansalliset keskuspankit maksavat koko jäljellä olevan osan merkitsemästään pääomasta ecuina johtokunnan ilmoittamalle tilille tai ilmoittamille tileille 1 päivänä heinäkuuta 1998. 2.3 Yhteisen rahan käyttöön ottavien jäsenvaltioiden kansalliset keskuspankit maksavat maksamatta olevasta osuudesta virallisen ecun määräisille nettopositioille laskettavaa yksinkertaista kuukausikorkoa 1 päivänä kesäkuuta 1998 ja 1 päivänä heinäkuuta 1998 väliseltä ajalta. Korot on maksettava yhtenä eränä 1 päivänä heinäkuuta 1998. Tehty Frankfurt am Mainissa 9 päivänä kesäkuuta 1998. EKP:n pääjohtaja Willem F. DUISENBERG (1) EYVL L 154, 28.5.1998, s. 33 (2) Ks. tämän virallisen lehden sivu 31 LIITE >TAULUKON PAIKKA>